SODBA SODIŠČA PRVE STOPNJE (prvi senat)
z dne 16. aprila 2008
Zadeva T-486/04
Christos Michail
proti
Komisiji Evropskih skupnosti
„Javni uslužbenci – Uradniki – Ničnostna tožba – Dolžnost pomoči – Psihično nadlegovanje“
Predmet: Ničnostna tožba zoper zavrnitev zaradi molka Komisije z dne 20. marca 2004, s katero je ta zavrnila prošnjo za pomoč, ki jo
je tožeča stranka vložila na podlagi člena 24 Kadrovskih predpisov za uradnike Evropskih skupnosti.
Odločitev: Tožba se zavrne. Christos Michail nosi polovico svojih stroškov. Komisija poleg svojih stroškov nosi še polovico stroškov
C. Michaila.
Povzetek
Uradniki – Psihično nadlegovanje – Pojem
Uradnik, ki trdi, da je žrtev psihičnega nadlegovanja, mora ne glede na svoje subjektivno dojemanje zatrjevanih dejstev predložiti
vse dokaze, na podlagi katerih je mogoče dokazati, da je bil žrtev ravnanja, katerega objektivni namen je bil diskreditirati
ga ali namerno poslabšati njegove delovne razmere, to je ravnanja, ki je objektivno namerno.
(Glej točki 62 in 63.)
Napotitev na: Sodišče prve stopnje, 23. februar 2001, De Nicola proti EIB, združene zadeve T‑7/98, T‑208/98 in T‑109/99, RecFP,
str. I‑A‑49 in II‑185, točka 286; Sodišče prve stopnje, 4. maj 2005, Schmit proti Komisiji, T‑144/03, ZOdl. JU, str. I‑A‑101
in II‑465, točki 64 in 65.